section_heading: Životopis
paragraph_text: Sljedeća obitelj računala iz Jobsove produkcije se zvala Macintosh, što je ujedno i naziv vrste jestivih jabuka u SAD-u. Macintosh je trebao biti jeftiniji od Lise, no trebao je zadržati grafičko sučelje. Međutim, Jobs je insistirao na skupoj reklamnoj kampanji i jačem hardveru unutar računala. Sve to je pridonijelo visokoj cijeni od 2500 američkih dolara kada je izašao 24. siječnja 1984. Uprava Applea i izvršni direktor John Sculley (do tada predsjednik tvrtke Pepsi-Cola) su 1985. otpustili Jobsa.